पाएं अपने शहर की ताज़ा ख़बरें और फ्री ई-पेपरडाउनलोड करें
2020 में कोरोना की पहली लहर से बेपटरी होने के बाद जैसे-तैसे पटरी पर आए रेलवे की रफ्तार को दूसरी लहर ने फिर बेपटरी कर दिया है। संक्रमण का संकट कितना विकट है, इसका अंदाजा इससे लगाया जा सकता है कि एक पखवाड़ा पहले तक चलने वाली 75 प्रतिशत ट्रेनों में से अब लगभग 25 प्रतिशत ही चल रही है। इनमें भी यात्रियों की संख्या 35 से 40 प्रतिशत रह गई है। इतना ही नहीं मंडल में अब तक 504 रेलकर्मी पॉजिटिव मिले हैं। इनमें से 36 जान भी गवां चुके हैं। इन सबके चलते रेलवे की रफ्तार सुस्त पड़ती जा रही है।
मंगलवार से रतलाम-नागदा-उज्जैन-इंदौर सेक्शन की 8 पैसेंजर ट्रेनें भी चलना बंद हो जाएंगी। इनके सहित 15 दिन में मंडल से चलने और गुजरने वाली लगभग 56 ट्रेनों के पहिये थम गए हैं। इतना ही नहीं मंडल के दो रेल खंड रतलाम-फतेहाबाद-इंदौर और देवास-रनायला जसमिया-मक्सी में यात्री के साथ मालगाड़ियों का संचालन भी रोक दिया है।
पीआरओ जेके जयंत ने बताया 4 मई से 8 और पैसेंजर ट्रेन बंद की जा रही है। इसकी वजह यात्री संख्या कम होना है। इसके अलावा कोरोना संक्रमण के फैलाव को रोकने के लिए भी हरसंभव कदम उठाए जा रहे हैं।
पूरी तरह बंद नहीं होगा ट्रेनों का संचालन
अच्छी बात यह है कि इस बार ट्रेनों का संचालन पूरी तरह बंद नहीं किया जाएगा। वर्तमान में दिल्ली-मुंबई, रतलाम-चित्तौड़गढ़, रतलाम-नागदा-उज्जैन-भोपाल रूट पर लगभग 62 गाड़ियां चल रही है। इनमें से बहुत कम यात्रियों वाली कुछ और बंद हो सकती है। रेलवे बोर्ड ने संकेत देशभर के मंडलों को दे दिए हैं। इसमें मअधिकार दिए गए हैं कि संक्रमण को रोकने के लिए यात्री संख्या में कम होने पर ट्रेन भी अनुमति लेकर बंद कर सकते हैं।
आज से नहीं चलेंगी ये आठ पैसेंजर गाड़ियां
रेलवे में संक्रमण का संकट
अब तक मौत 36 पॉजिटिव504 रिकवरी 151
वैक्सीनेशन - 90 %(4809/5342) (45 से ज्यादा उम्र) टीकाकरण - 8692(अब तक शुरू नहीं) (45 से कम उम्र)
रेलवे ने इस तरह परिचालन बंद किया
कोविड से रेलवे ऐसे लड़ रहा जंग
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva zho_Hant eng_Latn